મહીસાગરના પટમાંથી ગેરકાયદે રીતે રેતી ખનન કરનાર રાજુ નામનો રેતમાફિયા એટલો પાવરફૂલ બની ગયો છે કે પ્રતાપપુરા, અહીમા, ખાનપુર જેવી અનેક જગ્યાઓ ઉપર લીઝ ન હોવા છતાં રેતીનું ખનન કરે છે. હમણાં થોડા સમય પહેલા સારસા પાસે આવેલ ખાનપુર મહીસાગરના પટમાં ગેરકાયદે રેતી ખનન ઉપર દરોડા કરવા આવ્યા હતા. ગાંધીનગર ખાણ-ખનીજ વિભાગની વિજિલન્સની ટીમ ઉપર હુમલો કરી હિટાચી મશીન પણ સળગાવી દીધું હતું. જે અંગે ખંભોળજ પોલીસ મથકે પણ અગાઉ ફરિયાદ નોંધાયેલી છે.